**Red Elephant Expeditions
redream | redesign | redefine**

**ΔΥΤΙΚΕΣ ΗΠΑ – ΑΤΟΜΙΚΟ ΠΡΟΓΡΑΜΜΑ “ROADTRIP”**

Το Χρυσό Τρίγωνο, είναι η ομορφότερη διαδρομή «Road Trip» των Ηνωμένων Πολιτειών. Ο διαδρομή που ενώνει τις μεγάλες πόλεις της Δύσης Σαν Φρανσίσκο-Λος Άντζελες & Λας Βέγκας, σας δίνει την δυνατότητα να απολαύσετε Εθνικά Πάρκα, Ωκεάνιες διαδρομές, προστατευόμενους θαλάσσιου βιότοπους, παρακολούθηση φαλαινών, κοιλάδες κρασιού, χιονισμένα βουνά, δάση από πανύψηλες κόκκινες Σεκόιες, παγετώνες & σεληνιακά τοπία στην κοιλάδα του Θανάτου ή στο Γκραντ Κάνυον.

**15 ημέρες / 13 νύχτες**

**Εγγυημένες αναχωρήσεις κάθε Παρασκευή**

**από 1/ΜΑΡ έως 30/ΟΚΤ**

Από **2.890 € /** άτομο – τελική τιμή

Καθημερινό πρόγραμμα

**1η μέρα: Άφιξη στη Χρυσή Πόλη «Σαν Φρανσίσκο»**

Πτήση από Αθήνα μέσω Παρισιού για Σαν Φρανσίσκο, με άφιξη την ίδια ημέρα. Χωρίς να είναι υποχρεωτική η ενοικίαση αυτοκινήτου για τις δύο πρώτες ημέρες, θα μεταφερθείτε στο ξενοδοχείο σας. Κάντε μία περιήγηση στους πεζόδρομους της πλατείας των Εθνών, για να απολαύσετε ένα γεύμα σε ένα από τα εξαιρετικά εστιατόρια της πόλης.

**2η μέρα: Το Σαν Φρανσίσκο έχει τόσα πολλά να δει και να κάνει κανείς...**

Μετά την πρωινή ομίχλη θα αποκαλυφθεί μια από τις αγαπημένες πόλεις των ΗΠΑ. Ακολουθήστε μία διαδρομή με το παραδοσιακό καλωδιακό τραμ, που θα σας βοηθήσει να επισκεφθείτε τον Πύργο πυροσβεστικής Coit με την όμορφη θέα στη πόλη και τις γέφυρες. Συνεχίστε βλέποντας τη διαδρομή με τις 8 απότομες κλίσεις στον περισσότερο κινηματογραφημένο δρόμο του κόσμου (Λόμπραντ). Πιείτε τον καφέ σας στη γενέτειρα του Ιρλανδέζικου καφέ Buena Vista Café. Επισκεφθείτε τη πρώτη σοκολατοβιομηχανία της χώρας Γκιραλντέλι για να δοκιμάσετε μία ζεστή σοκολάτα και φυσικά κάντε τις αγορές στα καταστήματα της Union Square με αφετηρία το πρώτο κατάστημα LEVIS στον κόσμο. Μετά από μια ολόκληρη μέρα εξερεύνησης στο Σαν Φρανσίσκο, σκεφτείτε να ολοκληρώσετε τη μέρα με δείπνο στην Chinatown, η οποία είναι μια από τις παλαιότερες κινέζικες συνοικίες των ΗΠΑ.

**3ημέρα: Η διάσημη κρεμαστή γέφυρα GoldenGate, Fisherman'sWharf&Αλκατράζ**

Η αποβάθρα των ψαράδων «Fisherman'sWharf», η διάσημη γέφυρα και πάρκο GoldenGate με τους Ιαπωνικούς κήπους τσαγιού, ο διάσημος δρόμος Λόμπραντ και το νησί Αλκατράζ, είναι μόνο μερικά από τα αξιοθέατα που μπορείτε να απολαύσετε σήμερα . Ξεκινήστε την ημέρα σας νοικιάζοντας ένα διπλό ποδήλατο tandem και θαυμάστε μέσα σε 40’ ποδηλατάδας τα ομορφότερα αξιοθέατα της πόλης. Ξεκινήστε τη διαδρομή σας από τη γέφυρα GoldenGate προς την όμορφη μικρή πόλη Sausalito. Συνεχίστε με τους Ιαπωνικούς κήπους. Βγάλτε φωτογραφίες στα διάσημα Βικτοριανά σπίτια της περιοχής. Επισκεφθείτε τους κήπους και τη λίμνη στο Παλάτι καλών τεχνών.Επόμενη στάση η Fisherman'sWharf. Περπατήστε στην αποβάθρα 39 με τα υπέροχα μαγαζιά της και χαλαρώνοντας θαυμάστε την θέα (όπως κάνουν οι θαλάσσιοι ελέφαντες και οι φώκιες στο ίδιο σημείο) στο γειτονικό νησάκι Αλκατράζ. Μην ξεχάσετε να δοκιμάσετε μία ψαρόσουπα ή κρεατόσουπα μέσα σε καρβέλι ψωμί, στο διάσημο αρτοποιείο Boundin. Για να ολοκληρώσετε αυτήν την επική μέρα, σας συνιστούμε να πάρετε ένα πλοίο αργά το απόγευμα ή νωρίς το βράδυ για το νησί Αλκατράζ.

**4η μέρα: Ώρα να ξεκινήσετε το οδικό ταξίδι σας στο «Χρυσό Τρίγωνο»**

Παραλάβετε το αυτοκίνητό σας και κατευθυνθείτε προς SantaCruz γνωστή για το σερφ και το διάσημο λούνα παρκ Board walk. Πιο κάτω στον αυτοκινητόδρομο 1 βρίσκεται το Μοντερέι, το οποίο κάποτε ήταν διάσημο για τη βιομηχανία φαλαινοθηρίας και σαρδέλας. Σήμερα, εστιάζει στη διατήρηση της θάλασσας στο παγκοσμίου φήμης Monterey Bay Aquarium. Το Monterey είναι επίσης παγκοσμίως γνωστό για τις παρατηρήσεις φαλαινών (κυρίως την άνοιξη ή φθινόπωρο). Ολοκληρώστε τη μέρα, με μια σύντομη οδήγηση κατά μήκος της «17-Mile Drive». Αυτός ο γραφικός δρόμος θα σας χαρίσει ένα υπέροχο τοπίο από βραχώδη παραλίες και σπίτια εκατομμυριούχων. Παρακολουθήστε τις φώκιες να λιάζονται στον ήλιο και τις θαλάσσιες ενυδρίδες να ανεβοκατεβαίνουν στον Ειρηνικό. Συνεχίστε και τακτοποιηθείτε στο ξενοδοχείο σας στη περιοχή Carmel-by-the-Sea.

**5η μέρα: Το γοητευτικό Carmel και το γραφικό PointLobos**

Στο Carmel-by-the-Sea θα απολαύσετε δύο από τις καλύτερες παραλίες των ΗΠΑ, που συμπληρώνονται από μια γοητευτική μικρή πόλη που αποτελείται από όμορφα σπίτια, εστιατόρια υψηλής ποιότητας και γραφικούς δρόμους. Στα βόρεια του Carmel βρίσκεται το θρυλικό γήπεδο γκολφ Pebble Beach και στα νότια είναι το άγριο και υπέροχο Point Lobos State Reserve (ένας από τους πλουσιότερους θαλάσσιους προστατευόμενους βιότοπους στην Καλιφόρνια).

**6η μέρα: BigSur μέχρι SantaBarbara - Η ομορφότερη διαδρομή της ζωής σας**

Άλλη μία εξαιρετική διαδρομή του Χρυσού Τριγώνου, είναι η διαδρομή Big Sur, η οποία πολλοί πιστεύουν ότι είναι η καλύτερη οδήγηση στον πλανήτη. Το Big Sur είναι ένας εντυπωσιακός παραλιακός δρόμος μήκους 100 μιλίων, ο οποίος στρίβει γύρω από καμπυλωτούς βράχους, περνώντας από γραφικά Πολιτειακά Πάρκα και εντυπωσιακά σημεία με θέα. Τα τελευταία 135 μίλια της διαδρομής, περνούν μέσα από τεράστια αγροκτήματα και όμορφους αμπελώνες κατά την παράκτια διαδρομή του Ειρηνικού. Ξεκινήστε νωρίς, για να έχετε άφθονο χρόνο για να εξερευνήσετε καλύτερα την διαδρομή σας μέχρι την Σάντα Μπάρμπαρα.

**7η μέρα: Δύο ολόκληρες μέρες στην Πόλη των Αγγέλων**

Πριν φύγετε από την πολυτελή Santa Barbara, απολαύστε το μεσογειακό στιλ και τα αξιοθέατα της πόλης. Μετά από μια σύντομη διαδρομή, θα φτάσετε στο Λος Άντζελες. Συνώνυμη με τη λάμψη και τη γοητεία του Χόλιγουντ, σε αυτή τη τεράστια πόλη θα συναντήσετε επίσης funky παραλιακές πόλεις όπως η Santa Monica και η Venice Beach. Περάστε το απόγευμα και το βράδυ δίπλα στον ωκεανό, ή νοικιάσετε ένα ποδήλατο στη Σάντα Μόνικα και κάντε βόλτες κατά μήκος του πεζόδρομου στη γειτονική παραλία της Βενετίας. Παρακολουθήστε τα δρόμενα και το ηλιοβασίλεμα ενώ παίρνετε το δείπνο σας στην προβλήτα της Santa Monica. Τέλος κάντε τις αγορές σας αργά στην Third Street Promenade της Santa Monica

**8η μέρα: Το ΜπέβερλιΧιλς και το Χόλιγουντ σας περιμένουν!**

Ανεβείτε στη θρυλική Sunset Blvd στο Μπέβερλι Χιλς, θαυμάστε τα καταστήματα και τα αρχοντικά των αστέρων στη διάσημη Rodeo Drive. Συνεχίστε βορειότερα για να επισκεφθείτε το Χόλιγουντ - κάντε μια βόλτα-περπατήστε πάνω στον Δρόμο των Επώνυμων «Walk of Fame»για να δείτε τα Άστρα των διάσημων ηθοποιών ή τα αποτυπώματά τους. Δείτε το Κινέζικο Θέατρο και το KODAKTheater που απονέμονται κάθε χρόνο τα βραβεία OSCAR. Επίσης η Universal και η Disney διαθέτουν θεματικά πάρκα στην πόλη αφιερωμένα στην απόλυτη κινηματογραφική ψυχαγωγία, ενώ η Warner Bros και η Paramount εξακολουθούν να προσφέρουν ξεναγήσεις στο στούντιο τους.

**9η μέρα: Η δεύτερη πλευρά του Χρυσού Τριγώνου**

Μπορείτε να φτάσετε από το Λος Άντζελες στο Λας Βέγκας σε περίπου 4 ώρες. Σας συνιστούμε, ωστόσο, να περάσετε από το Palm Springs για brunch, αφού πρώτα απολαύσετε το Εθνικό Πάρκο Joshua Tree και την έρημο Mojave, μέχρι να φτάσετε στο Λαμπερό Λας Βέγκας. Τακτοποιηθείτε σε ένα από τα λαμπερά ξενοδοχείατης περιοχής και σπάστε την μπανγκα σε ένα από τα καζίνο της περιοχής.

**10η μέρα: Γκραντ Κάνυον ή άλλη μια μέρα διασκέδασης και πολυτέλειας στο Λας Βέγκας**

Σας προτείνουμε μία πρωινή εκδρομή διάρκειας 4 ωρών για να απολαύσετε το μοναδικό πάρκο Γκραντ Κάνυον της Αριζόνας, στον ποταμό Κολοράντο. Απολαύστε τη θέα όπως κάνουν 5 εκατομμύρια επισκέπτες κάθε χρόνο, που συρρέουν στο χείλος του πάρκου για να απολαύσουν το 446 χιλ μήκος-16 χιλ πλάτος & 1,6 χιλ βάθος του. Εάν πάλι πονάει το κεφάλι σας μετά το προηγούμενο βράδυ, τότε απλά χαλαρώστε δίπλα στην πισίνα ή απολαύστε το SPA του ξενοδοχείου. Το βράδυ, κάντε την βόλτα σας κατά μήκος του θρυλικού «Strip», ή κλείστε εισιτήριο για ένα από τα φαντασμαγορικά σόου Πριν φύγετε από την πόλη, μην παραλείψετε να επισκεφθείτε έναν από τους θρυλικούς μπουφέδες ξενοδοχείων της πόλης. Απλώς βεβαιωθείτε ότι είστε πεινασμένοι όταν πάτε, η τεράστια γκάμα και η υψηλή ποιότητα του φαγητού θα σας καταπλήξουν.

**11η μέρα: Η διαδρομή από το Λας Βέγκας, μέχρι την κοιλάδα του Θανάτου !**

Η Κοιλάδα του Θανάτου έχει ακραίο κλίμα και γεωλογία, ένας από τους λόγους που πρέπει να ξεκινήσετε νωρίς ή αργά για να αποφύγετε τη ζέστη του μεσημεριού. Οι δρόμοι αυτού του Εθνικού Πάρκου είναι υπέροχοι, προσφέροντας καμπυλοειδής διαδρομές μέχρι να βυθιστούν στα 85 μέτρα κάτω από την επιφάνεια της θάλασσας στις αλυκές του Badwater. Στη συνέχεια, θα ανεβείτε για να ολοκληρώσετε την οδήγησή σας στα χιονισμένα βουνά της Σιέρα Νεβάδα, σε μια από τις μεγαλύτερες διαδρομές αυτής της περιοδείας του Χρυσού Τριγώνου, μια διαδρομή που δεν θα ξεχάσετε ποτέ, καθώς το τοπίο είναι τόσο διαφορετικό!

**12η μέρα: Highway 395 –Μία ακόμα υπέροχη διαδρομή**

Η Καλιφόρνια έχει δύο διάσημους δρόμους, τώρα έχετε ήδη γνωρίσει τον διάσημο 1οαυτοκινητόδρομο των ΗΠΑ και να κάνετε μία διαδρομή προς τα βόρεια, στον δεύτερο γνωστό αυτοκινητόδρομο της χώρας 395. Ο 395 συνδυάζει την έρημο στα ανατολικά του και καταπράσινα βουνά με χιόνι στα δυτικά της διαδρομής. Μόλις φτάσετε στην ιδιαίτερη και υπέροχη λίμνη Mono, κατευθυνθείτε δυτικά πάνω από το πέρασμα Tioga (Ιούνιος-Οκτώβριος) μέχρι το μαγευτικό Εθνικό Πάρκο Yosemite.

**13η μέρα: Αναμφισβήτητα το καλύτερο εθνικό πάρκο των ΗΠΑ - Yosemite**

Το Εθνικό Πάρκο Yosemite «η φύση στα καλύτερα της». Η πιο δημοφιλής περιοχή αυτού του επικού Εθνικού Πάρκου είναι η κύρια Κοιλάδα με τις γιγάντιες όψεις του βράχου, τα κρυστάλλινα νερά και τα εκπληκτικά παρατηρητήρια. Φροντίστε να αφήσετε αρκετό χρόνο για να θαυμάσετε τα γιγάντια κόκκινα δέντρα του MariposaGrove στα νότια και στη συνέχεια να οδηγήσετε μέχρι το GlacierPoint για να θαυμάσετε το ηλιοβασίλεμα - πιθανώς την καλύτερη θέα ολόκληρου του οδικού ταξιδιού.

**14η μέρα: Το τελευταίο σκέλος του Χρυσού Τριγώνου με την κοιλάδα κρασιού της Νάπα**

Σήμερα θα αναχωρήσετε από το Yosemite για την κοιλάδα κρασιού της Napa, η οποία βρίσκεται 4 ώρες βορειοδυτικά. Μια διαδρομή για να εξερευνήσετε τις πρώτες πόλεις εξόρυξης χρυσού της Καλιφόρνια πριν στρίψετε δυτικά μέσα από τους περιποιημένους αμπελώνες της κοιλάδας Νάπα. Περάστε την υπόλοιπη ημέρα χαλαρώνοντας και δοκιμάζοντας το τοπικό προϊόν. Ακολουθήστε την διαδρομή περνώντας από την GoldenGateμε κατεύθυνση το αεροδρόμιο του Σαν Φρανσίσκο. Πτήση επιστροφής

**15η μέρα: Πτήση και άφιξη στην Αθήνα**

Άφιξη αργά το βράδυ στην Αθήνα.

**Τιμές και Παροχές**

|  |
| --- |
| **ΤΕΛΙΚΗ Τιμή ανά άτομο σε δίκλινο δωμάτιο**  |
| **Αναχωρήσεις** κάθε Παρασκευή, από 1/ΜΑΡ έως 30/ΟΚΤ | **Κατ: Standart**  | **Κατ: Superior** |
| **2.890 €** | **3.160 €** |

* Ένα ταξίδι… μια τιμή ! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων €**
* Υπάρχει η δυνατότητα διοργάνωσης του συγκεκριμένου προγράμματος, όποια ημερομηνία επιθυμείτε σε ατομική βάση

**Ενδεικτικές πτήσεις της Air France:**

|  |  |
| --- | --- |
| Αθήνα - Παρίσι | 12.20-14.50 |
| Παρίσι - Σαν Φρανσίσκο | 15.50-18.20 |
| Σαν Φρανσίσκο - Παρίσι | 23.00-18.55 |
| Παρίσι - Αθήνα | 20.45-00.55 |

**Ενδεικτικά ξενοδοχεία:**

|  |  |  |
| --- | --- | --- |
| **Πόλη** | **Κατηγοριά Standart** | **Κατηγορία Superior** |
| Σαν Φρανσίσκο | Axiom Hotel 4\* | Grand Hyatt 5\* |
| Κάρμελ | Carmel’s Town House Lodge 3\* ή Pine Inn | Carmel’s Town House Lodge 3\* ή Pine Inn |
| Σαντα Μπάρμπαρα | Beachside Inn 3\* | Beachside Inn 3\* |
| ΛοςΆντζελες | O Hotel 3\*+ | Doubletree by Hilton 4\* |
| Λας Βέγκας | Golden Nugget 4\* | Trump International 5\* |
| Κοιλάδα Θανάτου | Ranch at Death Valley 4\* | Ranch at Death Valley 4\* |
| Γιοσεμίτ | Yosemite view logde 3\*+ | Yosemite view logde 3\*+ |

**Περιλαμβάνονται:**

* Αεροπορικά εισιτήρια με χρήση αποσκευής, σε πτήσεις της Air France (ή άλλου αερομεταφορέα), με ανταπόκριση
* Φόροι αεροδρομίων, επιβάρυνση καυσίμων
* 13 διανυκτερεύσεις στα παραπάνω ξενοδοχεία επιλογής ή αντίστοιχα χωρίς πρωινό
* Μεταφορά από το αεροδρόμιο στο ξενοδοχείο του Σαν Φρανσίσκο
* Ενοικίαση οικονομικού αυτόματου αυτοκινήτου τύπου NissanVersa για 11 ημέρες, με μικτή ασφάλεια (όχι ενισχυμένη) και χρήση απεριόριστων χιλιομέτρων
* Ασφάλεια αστικής ευθύνης & Ταξιδιωτική ασφάλεια με καλύψεις για Covid-19
* ΦΠΑ

**Σημειώσεις:**

* Τα  Ελληνικά διαβατήρια  χρειάζονται ESTA (ηλεκτρονική έγκριση εισόδου)  & θα πρέπει να έχουν ελάχιστη ισχύ 6 μήνες.
* Για την ενοικίαση αυτοκινήτου απαιτείται πιστωτική κάρτα, διεθνές δίπλωμα οδήγησης στα αγγλικά
* Υποχρεωτικός ο εμβολιασμός για όσους θέλουν να ταξιδέψουν στις ΗΠΑ
* Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου.
* Οι παραπάνω τιμές είναι υπολογισμένες σύμφωνα με τις διεθνείς ισοτιμίες συναλλαγής την ημερομηνία της προσφοράς. Σε περίπτωση σημαντικής διακύμανσης το γραφείο φέρει το δικαίωμα ν’ αναπροσαρμόσει την προσφορά αναλόγως.
* ***ΤΑ ΠΑΡΑΠΑΝΩ ΑΠΟΤΕΛΟΥΝ ΜΌΝΟ ΠΡΟΣΦΟΡΑ ΧΩΡΙΣ ΚΡΑΤΗΣΗ Η ΟΠΟΙΑ ΕΞΑΡΤΑΤΑΙ ΑΠΟ ΤΗ ΔΙΑΘΕΣΙΜΟΤΗΤΑ ΤΟΥ ΤΗΝ ΣΤΙΓΜΗ ΠΟΥ Η ΠΡΟΣΦΟΡΑ ΘΑ ΜΕΤΕΞΕΛΙΧΘΕΙ ΣΕ ΚΡΑΤΗΣΗ***